Á Íslandi hefur talsverður fjöldi matarviðburða verið haldinn og umgjörð þeirra mótuð síðustu ár. Ekki eru til sérhæfðar leiðbeiningar um matartengda viðburði. Nánast engar rannsóknir eða kennsluefni eru tiltækar um öryggi í matarviðburðum eða viðburðum yfirleitt. Þetta BA verkefni í ferðamálafræði skiptist í tvo hluta. Annars vegar er það greinargerð um viðburði, mat, ferðamál og matarhátíðir og hins vegar verkefni sem er hugsað sem verkfærakista fyrirviðburðastjóra í matarviðburðum. Þegar matur verður aðaláherslan í viðburðum þá breytist starfsumhverfið og kröfurnar talsvert. Fylgja þarf reglugerðum, leyfi þarf að útvega og hollustuháttum vegna matvæla þarf að sinna, svo fátt eitt sé nefnt. Með greinargerðinni er hin fræðilega hlið viðburða skoðuð en í verkefninu sjálfu er farið í gegnum ferlið frá leyfaumsókn til innra eftirlits. Verkfærakistan er sérhæfð fyrir matartengda viðburði og er matur afmörkunin. Almenn skipulagsmál eru ekki til umfjöllunar.
Ferðamálafræði, Ferðaþjónusta, Matarmenning
Networked Digital Library of Theses and Dissertations